
A „RÓZSASZÍN ADÓ” MINT A NEMEK KÖZÖTTI EGYENLŐTLENSÉG MEGNYILVÁNULÁSA A KERESKEDELMI GYAKORLATBAN

Kulcsszavak: Rózsaszín adó, egyenlőtlenség, árkülönbség, értékesítés
A tanulmány a „rózsaszín adó” problémájával foglalkozik, a hozzá kapcsolódó nemi egyenlőtlenségeket, valamint a nőknek és férfiaknak célzott termékek közötti árkülönbségeket elemzi. A média által megjelenített cikkek és bizonytalanság végett feltételezem, hogy lényegében ugyan azok a termékek, drágábban vannak értékesítve a női vásárlók számára. Ebből kifolyólag célszerű jobban feltárni a “rózsaszín adó” mögötti gazdasági összefüggéseket, illetve annak jogi hátterét. A kutatásom alatt a női és férfi kozmetikai termékek, illetve ruhadarabok árait hasonlítottam össze a szerbiai és a magyarországi piacon.
A “rózsaszín adó” fogyasztóvédelmi vonatkozását megtekintve mindkét országban tiltva van a bármilyen hátrányos megkülönböztetés, viszont a szabad verseny a nyitott piacgazdaság egyik kulcseleme. Ebből kifolyólag, bármelyik terméket, legyen az női vagy férfi, adhatják drágábban, míg annak a bizonyos terméknek az ára nincs törvénnyel korlátozva. A “Rózsaszín adó”, mint árkülönbség vitathatatlanul létezik, hiszen a kiemelt női és férfi termékek árai nem egyeznek meg. Ennek ellenére, nem tudhatjuk, hogy nemi megkülönböztetés áll-e ez mögött. 



